Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 13-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás, polgármester  Hosszúné Dávid Éva Margit, alpolgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 5 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2026. január 13. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2025. december 15. napján volt, amelyen az alábbi, **lejárt határidejű határozatok** születtek:

**143/2025.(XI.27.) sz. Önkormányzati hat.:**

*Döntés kedvezményes fürdőbelépő biztosításáról*

1) Harkány Város Önkormányzatának Képviselő-testülete úgy határoz, hogy az 50%-os kedvezményes belépésre jogosító Harkány kártyával rendelkezők részére 2025. december 1. napjától kezdődően 2026. január hó 31. napjáig kedvezményes belépési lehetőséget biztosít a Fürdőbe, 2.000,-Ft/fő belépődíj megfizetése mellett.

A képviselő-testület felkéri a HGYF Zrt. igazgatóságát, hogy a kedvezményes belépés lehetőségéről és feltételeiről a lakosságot a helyben szokásos módon tájékoztassa.

2) A képviselő-testület célja a 2026. évben is a Harkány Kártyával rendelkező lakosok részére a kedvezmény fenntartása, ezért felkéri a jegyzőt és a HGYF Zrt. igazgatóságát, hogy a Harkány Kártyával rendelkező lakosok részére a Fürdőbe történő belépést biztosítandó kedvezményrendszert vizsgálja felül, és az új kedvezményrendszerre vonatkozó javaslatát – mely az eddig alkalmazott rendszernél nem lehet hátrányosabb – legkésőbb 2026. január hó 31. napjáig terjessze a képviselő-testület elé.

Határidő: értelemszerűen

Felelős: HGYF Zrt. igazgatóság, jegyző

*A beléptetőrendszerben történő tervezett változások miatt nem kerül sor a 2026. évben a kedvezményrendszer felülvizsgálatára, ezért a 2026. év vonatkozásában (2026. február 1. napjától) külön határozati javaslat keretében történik döntés az 50%-os kedvezményes belépésre jogosító Harkány kártyával rendelkezők részére a kedvezményes belépési lehetőség biztosításáról.*

**149/2025.(XII.15.) sz. Önkormányzati hat.:**

*Döntés a Harkány 48-as tér telekrendezésének kérdésében*

1. Harkány Város Önkormányzat Képviselő-testülete úgy határoz, hogy *egyetért és támogatja* az előterjesztésben szereplő Harkány, 48-as tér telekrendezését a rendezési terv érvényre juttatása mellett.

*Támogató döntés esetén:*

1. A Képviselő-testület támogatja, hogy a rendezési terv szabályozási vonalainak megfelelően az önkormányzat tulajdonában lévő 1083/8 hrsz-ú közterületi ingatlanból telekalakítás után üzleti vagyonná minősítendő nagyságrendileg 485,49 m2-es területrész visszterhes szerződéssel értékesítésre kerüljön. A Képviselő-testület támogatja az 1083/3 hrsz-ú ingatlanból leosztásra kerülő nagyságrendileg 260,6 m2-es területrész úttá történő lejegyzését.
2. Mindezek érvényesítése érdekében a Képviselő-testület felkéri a Hivatalt, hogy a terület m2 árának meghatározása érdekében kérjen fel független ingatlanforgalmi értékbecslőt.
3. A Képviselő-testület felkéri a jegyzőt, hogy a telekalakítás után, a pontos méretek és hrsz-ok ismeretében készítse elő a vagyonrendelet módosítását.
4. Ezek után a Képviselő-testület ismét dönteni kíván az értékesítés és a visszterhes szerződés megkötésének tekintetében.

Határidő: Azonnal

Felelős: Jegyző, beruházási és üzemeltetési mérnök

*A kérelmező és a megbízott tervező a döntésről értesítve lett. A személyes egyeztetésre a tervezővel és az építtetővel a jövő hét folyamán kerül sor.*

**150/2025.(XII.15.) sz. Önkormányzati hat.:**

*A Harkányi Gyógyfürdő Zrt. Felügyelőbizottság ügyrendjének jóváhagyásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Felügyelőbizottsága Ügyrendjét áttekintette és az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.

Felelős:Alpolgármester

Határidő:Közgyűlés időpontja

*A Közgyűlés 2025. december 19. napján megtartásra került, ahol a Felügyelőbizottság ügyrendjét elfogadták.*

**151/2025.(XII.15.) sz. Önkormányzati hat.:**

*A Harkányi Gyógyfürdő Zrt. Javadalmazási Szabályzatának elfogadásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Javadalmazási Szabályzatának tervezetét áttekintette, az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát, majd a közgyűlés elfogadó határozatát követően írja alá a javadalmazási szabályzatot.

Felelős:Alpolgármester

Határidő:Közgyűlés időpontja

*A Közgyűlés 2025. december 19. napján megtartásra került, ahol a Javadalmazási Szabályzat elfogadásra került.*

**152/2025.(XII.15.) sz. Önkormányzati hat.:**

*Dr. Muity György a HGYF Zrt. Igazgatóság elnökének megbízási szerződés módosításáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Igazgatóság elnökének, Dr. Muity Györgynek a módosításokkal egybefoglalt megbízási szerződésének határozat melléklete szerinti tervezetét áttekintette, az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát, majd a közgyűlés elfogadó határozatát követően írja alá a megbízási szerződést.

Felelős:Alpolgármester

Határidő:Közgyűlés időpontja

*A Közgyűlés 2025. december 19. napján megtartásra került, ahol Dr. Muity György a HGYF Zrt. igazgatóság elnökének megbízási szerződés módosítása elfogadásra került.*

**153/2025.(XII.15.) sz. Önkormányzati hat.:**

*Szilágyi Tibor a HGYF Zrt. Igazgatóság tagjának megbízási szerződés módosításáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Igazgatóság tagjának, Szilágyi Tibornak a módosításokkal egybefoglalt megbízási szerződésének határozat melléklete szerinti tervezetét áttekintette, az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát, majd a közgyűlés elfogadó határozatát követően írja alá a megbízási szerződést.

Felelős:Alpolgármester

Határidő:Közgyűlés időpontja

*A Közgyűlés 2025. december 19. napján megtartásra került, ahol Szilágyi Tibor a HGYF Zrt. igazgatóság tagjának megbízási szerződés módosítása elfogadásra került.*

**154/2025.(XII.15.) sz. Önkormányzati hat.:**

*Herendi Ferenc a HGYF Zrt. Igazgatóság tagjának megbízási szerződés módosításáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Igazgatóság tagjának, Herendi Ferencnek a módosításokkal egybefoglalt megbízási szerződésének határozat melléklete szerinti tervezetét áttekintette, az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát, majd a közgyűlés elfogadó határozatát követően írja alá a megbízási szerződést.

Felelős:Alpolgármester

Határidő:Közgyűlés időpontja

*A Közgyűlés 2025. december 19. napján megtartásra került, ahol Szilágyi Tibor a HGYF Zrt. igazgatóság tagjának megbízási szerződés módosítása elfogadásra került.*

**155/2025.(XII.15.) sz. Önkormányzati hat.:**

*2026. évi belső ellenőrzési ütemterv elfogadásáról*

Harkány Város Önkormányzatának Képviselő-testülete az előterjesztés mellékletét képező, 2026. évi belső ellenőrzési ütemtervet az előterjesztéssel egyezően fogadja el.

Határidő: 2026.01.01.-2026.12.31.

Felelős: jegyző

*A belső ellenőr a döntésről értesítve lett, az ellenőrzés az ütemezés szerint fog megindulni.*

**156/2025.(XII.15.) sz. Önkormányzati hat.:**

*Tervező kiválasztása a* *DIMOP\_PLUSZ-2.1.1-24-2025-00007 "Energiamenedzsment rendszer fejlesztése és bevezetése Harkányban" c. projekthez kapcsolódóan*

Harkány Város Önkormányzatának Képviselő-testülete a tárgyi előterjesztést megtárgyalta és jelen határozatával úgy dönt, hogy a DIMOP\_PLUSZ-2.1.1-24-2025-00007 "Energiamenedzsment rendszer fejlesztése és bevezetése Harkányban" c. projekt megvalósításához szükséges tervezési feladatok ellátására vonatkozó beszerzési eljárások eredményeképpen a legkedvezőbb ajánlatot adó KÖREX Korlátolt Felelősségű Társaság (7626 Pécs, Zsolnay Vilmos u. 9.) szám alatti székhelyű gazdasági társasággal köt szerződést.

A képviselő-testület felkéri a polgármestert, hogy a pályázat megvalósításához releváns nyilatkozatokat megtegye, és a szükséges dokumentumokat aláírja.

Határidő: azonnal

Felelős: polgármester, jegyző

*A szerződés KÖREX Kft.-vel aláírásra került.*

**Beszámoló a két testületi ülés között eltelt időszakról:**

Hosszúné Dávid Éva Margit, mint tulajdonosi képviselő beszámolója a HGYF Zrt. 2025. december hó 19. napján megtartott Közgyűléséről:

A Közgyűlés napirendjén csak olyan napirendi pont szerepelt, amely vonatkozásában a képviselő-testület a 2025. december hó 15. napján megtartott ülésén megadta a felhatalmazást a döntéshozatalra, egyéb kérdés vagy döntést igénylő ügy nem merült fel. Ezen döntésekről beszámoltunk fent a vonatkozó képviselő-testületi határozatok alatt.

Kérem a T. Képviselő-testületet az alábbi határozati javaslat elfogadására!

**…./2026.(I.13.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2026. 01. 07.

Tisztelettel: Bacsáné Dr. Kajdity Petra s.k.

jegyző