Tárgy: Döntés a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárásának partnerségi egyeztetése lezárásáról és a környezeti vizsgálat lefolytatásának szükségességének kérdéséről

Melléklet: vélemények

****

**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 13-i RENDES ÜLÉSÉRE**

**3.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  főépítész |
| AZ ELŐTERJESZTÉST KÉSZÍTETTE: | Albrecht Ferenc  főépítész |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | \_ |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  vélemények |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2026. január 13. napján tartandó képviselő-testületi ülésére**

**ELŐTERJESZTÉS CÍME: Döntés a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárásának partnerségi egyeztetése lezárásáról és a környezeti vizsgálat lefolytatásának szükségességének kérdéséről**

**ELŐTERJESZTŐ: Albrecht Ferenc főépítész**

**ELŐTERJESZTÉST KÉSZÍTETTE: Albrecht Ferenc főépítész**

**Tisztelt Képviselő-testület!**

Mint ismeretes, több építtetői megkeresés és önkormányzati fejlesztés kapcsán aktuálissá vált a helyi építési szabályzatról szóló 10/2018. (V.25.) önkormányzati rendelet (továbbiakban: HÉSZ) felülvizsgálata:

- az Üh-1, Üh-2 és Üh-3 jelű övezetekre vonatkozó rendelkezések,

- a Vt-6 jelű övezetre vonatkozó rendelkezések,

- az 556/2. hrsz. alatti telekre vonatkozó szabályozás.

Ennek megfelelően Harkány Város Önkormányzat Képviselő-testülete 79/2025. (V.22.) számú KT határozatában arról döntött, hogy egyszerűsített eljárásban megindítja a helyi építési szabályzatról szóló 10/2018. (V.25.) önkormányzati rendelet felülvizsgálatát.

A HÉSZ módosítása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendelet (a továbbiakban: Korm. rendelet) 68. § szerinti egyszerűsített eljárás keretében történik, mivel a felülvizsgálat kizárólag kiemelt önkormányzati fejlesztéseket érint. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben (továbbiakban: Korm. rendelet) foglaltak alapján a tervezéssel megbízott Hübner Tervező Kft. elkészítette a partnerségi egyeztetésre szánt dokumentumokat.

E munkarészek Harkány Város Önkormányzatának a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló 2/2024. (IV. 3.) önkormányzati rendelete, valamint a Korm. rendeletben rögzített eljárási szabályok szerint partnerségi egyeztetésre kerültek.

Az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerint településrendezési terv készítése esetén akkor kötelező környezeti vizsgálatot lefolytatni, ha az a település egészére készül.

Akkor is kell környezeti vizsgálat, ha a terv csak részterületre készül, de jelentős káros hatással lehet a Natura 2000 területre vagy a vízgyűjtő-gazdálkodás egyes szabályairól szóló kormányrendelet alapján kijelölt víztestekre, nyilvántartott védett területekre. Jelen módosítás nem tartozik a kötelező körbe. Ezért az egyes tervek, illetve programok környezeti vizsgálatáról szóló 2/2005. (I.11.) Korm. rendelet 1.§ (3) bekezdése szerint a település egy részére készülő szabályozási tervnél, illetve helyi építési szabályzatnál, továbbá olyan más tervnél, illetve programnál, amely helyi szinten kis terület használatát határozza meg a várható környezeti hatásuk jelentőségének eseti meghatározása alapján dönthető el a környezeti vizsgálat szükségessége.

Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet előírásai szerinti környezeti vizsgálat lefolytatásának szükségessége vonatkozásában megkerestük az érintett szakmai szervezeteket is, hogy nyilatkozzanak arról, szükségesnek tartják-e a környezeti vizsgálat lefolytatását. A megkeresésre reagáló szervek egyike sem tartja szükségesnek a környezeti vizsgálat lefolytatását (a beérkezett véleményeket az előterjesztés 1. melléklete tartalmazza).

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjék.

**Határozati javaslat:**

Harkány Város Önkormányzat Képviselő-testülete megtárgyalta a „Döntés a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárásának partnerségi egyeztetése lezárásáról és a környezeti vizsgálat lefolytatásának szükségességének kérdéséről” tárgyú napirendi pontot, és az alábbi határozatot hozta:

1. Harkány Város Önkormányzat Képviselő-testülete a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárásának kapcsán lefolytatott partnerségi egyeztetést lezárja.
2. A Képviselő-testület akként határoz, hogy az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti vizsgálat kidolgozása a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárása kapcsán nem szükséges.
3. A Képviselő-testület felkéri a Polgármestert, hogy a helyi építési szabályzatról szóló 10/2018. (V.25.) önkormányzati rendelet 2025. évi módosítási eljárásának lezárásához szükséges további egyeztetéseket folytassa le.

Határidő: azonnal

Felelős: főépítész.

Harkány, 2026. 01. 09.

Tisztelettel:

Albrecht Ferenc

főépítész