Tárgy: A 2026/2027. tanévre vonatkozó iskolai felvételi körzetek tervezetének véleményezése

Melléklet: 2 db



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 13-i RENDES ÜLÉSÉRE**

**4.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Regényiné dr. Börczi Vera  aljegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | \_ |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  2 db |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata Képviselő-testületének 2026. január 13. napján tartandó rendes nyilvános ülésére**

**ELŐTERJESZTÉS CÍME: A 2026/2027. tanévre vonatkozó iskolai felvételi körzetek tervezetének véleményezése**

**ELŐTERJESZTÉST KÉSZÍTETTE: Regényiné dr. Börczi Vera aljegyző**

**Tisztelt Képviselő-testület!**

A nemzeti köznevelésről szóló 2011. évi CXC. törvény 50. (8) bekezdése szerint az iskolai felvételi körzetek meghatározása a területileg illetékes tankerület feladata, melyhez be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. §-ának (1) bekezdése szerint:

### „12. A kötelező felvételt biztosító iskola kijelölésével kapcsolatos szabályok

24. § (1) A felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.” Ugyanezen szakasz (1a) bekezdése szerint a települési önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

Fenti rendelkezéseknek megfelelően a felvételi körzetek megállapításához szükséges -egyetértő- önkormányzati véleményt az ősz folyamán megküldtük a tankerületi központnak. A kijelölt körzetek ***tervezetével*** kapcsolatos véleményt a jelen előterjesztés alapján szükséges meghoznia képviselő-testületnek, és február 15-ig kell megküldeni a mohácsi tankerületi központnak.

Az előterjesztéshez csatoltuk a tankerület véleménykérésről szóló levelét, valamint az annak mellékleteként megküldött alábbi körzetjegyzéket:

* A nemzeti köznevelésről szóló 2011. évi CXC. törvény 4. § 14a. pontja c) alpontja szerinti általános iskolai nevelés-oktatásban***kötelező felvételt biztosító******állami fenntartású általános iskolák jegyzéke*** a Mohácsi Tankerületi Központ illetékességi területén a 2026/20227-es tanévben – **a harkányi iskola felvételi körzete az elmúlt évekhez képest változatlanul következő: Harkány város, Ipacsfa, Kovácshida, Drávacsepely, Drávaszerdahely, Csarnóta, Márfa, Túrony és Rádfalva községek közigazgatási területe**.
* A nemzeti köznevelésről szóló 2011. évi CXC. törvény 4. § 14a. pontja c) alpontja szerinti általános iskolai nevelés-oktatásban a ***nem kötelező felvételt biztosító******általános iskolák jegyzéke Baranya vármegyében*** a 2026/2027-es tanévben**.**
* A nemzeti köznevelésről szóló 2011. évi CXC. törvény 4. § -a 14a. pontjának d) alpontja szerinti ***nemzetiséghez tartozók általános iskolai oktatásában kötelező felvételt biztosító állami fenntartású általános iskolák jegyzéke*** a Mohácsi Tankerületi Központ illetékességi területén a 2026/2027-es tanévben*-* ***német nemzetiségi oktatás*** - a kötelező felvételt biztosító iskola Harkány város esetében a harkányi **Kitaibel Pál Általános Iskola és Alapfokú Művészeti Iskola** (felvételi körzete: Harkány, Ipacsfa, Kovácshida, Drávacsepely, Drávaszerdahely, Csarnóta, Márfa, Túrony, Rádfalva, Kémes, Cún, Drávapiski, Szaporca, Tésenfa, Diósviszló)
* A nemzeti köznevelésről szóló 2011. évi CXC. törvény 4. § -a 14a. pontjának d) alpontja szerinti ***nemzetiséghez tartozók általános iskolai oktatásában kötelező felvételt biztosító állami fenntartású általános iskolák jegyzéke*** a Mohácsi Tankerületi Központ illetékességi területén a 2026/2027-es tanévben*-* ***horvát nemzetiségi oktatás*** - a kötelező felvételt biztosító iskola: Mohács Térségi Általános Iskola (felvételi körzete a mohácsi járás, a bólyi járás, a pécsváradi járás és siklósi járás területe)
* A nemzeti köznevelésről szóló 2011. évi CXC. törvény 4. § -a 14a. pontjának d) alpontja szerinti ***nemzetiséghez tartozók*** általános iskolai oktatásában kötelező felvételt biztosító állami fenntartású általános iskolák jegyzéke a Mohácsi Tankerületi Központ illetékességi területén a 2026/2027-es tanévben- ***roma nemzetiségi oktatás*** - a kötelező felvételt biztosító iskola Harkány tekintetében: Drávaszabolcsi Körzeti Általános Iskola.

A fent hivatkozott EMMI rend. 24. § (1b) bekezdése alapján az illetékes tankerületi központ az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja **a települési önkormányzatokat**, az illetékességi területén működő általános iskolákat, az egyházi és magánintézmények fenntartóit, valamint az Nkt. 50. § (10) bekezdése szerinti esetben a nemzetiségi önkormányzatot.

Fentiek alapján a következő határozati javaslatokat terjesztem Tisztelt Képviselő-testület elé:

**Határozati javaslat:**

*2026/2027. tanévre vonatkozó iskolai felvételi körzetek tervezetével kapcsolatos véleményről*

Harkány Város Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése alapján nyilatkozza, hogy a Mohácsi Tankerületi Központ tájékoztatója szerinti, a 2026/2027. tanévre vonatkozó iskolai felvételi körzetek tervezetével egyetért. Véleményéről 2026. február 15. napjáig tájékoztatja a Mohácsi Tankerületi Központot.

Felelős: polgármester, jegyző

Határidő: 2026. február 15.

Harkány, 2026. 01. 07.

Regényiné dr. Börczi Vera aljegyző sk.