Tárgy: Harkányi Polgármesteri Hivatal hivatásetikai szabályzatának az elfogadása

Melléklet: Szabályzat tervezet



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 13-i RENDES ÜLÉSÉRE**

**5.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | \_ |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  Hivatásetikai szabályzat tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2026. január 13. napján tartandó rendes ülésére**

**ELŐTERJESZTÉS CÍME:** **Harkányi Polgármesteri Hivatal hivatásetikai szabályzatának az elfogadása**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 83. § (1)-(2) alapján:

*„(1) A kormánytisztviselőre vonatkozó hivatásetikai alapelvek különösen a hűség és elkötelezettség, a nemzeti érdekek előnyben részesítése, az igazságos és méltányos jogszolgáltatás, a méltóság és tisztesség, az előítéletektől való mentesség, a pártatlanság, a felelősségtudat és szakszerűség, az együttműködés, az intézkedések megtételére irányuló arányosság és a védelem.*

*(2) Az (1) bekezdésben foglalt hivatásetikai alapelveken túlmenően a vezetőkkel szemben további etikai alapelvek különösen a példamutatás, a szakmai szempontok érvényesítése és a számonkérési kötelezettség.”*

A Kttv. 231. § (1) bekezdése kimondja, hogy *„a 83. § azzal az eltéréssel alkalmazandó, hogy a hivatásetikai alapelvek részletes tartalmát, valamint az etikai eljárás szabályait a képviselő-testület, illetve a 2. §-ban felsorolt szervek vezetője állapítja meg. Az etikai vétséget elkövető köztisztviselővel szemben kiszabható büntetés a figyelmeztetés vagy a megrovás.”*

A Harkányi Közös Önkormányzati Hivatal etikai kódexe 2018. október hó 01. napjával lépett hatályba, azonban azóta a felülvizsgálatára nem került sor, a Harkányi Polgármesteri Hivatal vonatkozásában a kódex nem került módosításra. Időközben a Nemzeti Választási Iroda elnökének 5/2025. (X. 16.) számú, a választási irodák etikai szabályzatának elkészítéséről szóló utasítása alapján a választási irodák is kötelezettek a szabályzat elkészítésére pártatlanság, a politikamentesség és a hivatali lojalitás helyi szintű megerősítése érdekében. Tekintettel arra, hogy a választási iroda dolgozói köztisztviselőként látják el a feladatukat, ezért eljárásukra a Harkányi Polgármesteri Hivatal mindenkor hatályos etikai kódexének alkalmazása szükséges a választási iroda tagi minőségükkel összefüggésben is.

Fentiekre tekintettel új hivatásetikai szabályzat megalkotására teszek javaslatot, mely szabályzat-tervezet az előterjesztés mellékletét képezi. Kérem a Tisztelt Képviselő-testületet, hogy az előterjesztést megtárgyalni, és a lenti határozati javaslattal a szabályzatot elfogadni szíveskedjenek!

**Határozati javaslat**

*a Harkányi Polgármesteri Hivatal Hivatásetikai szabályzatának elfogadásáról*

Harkány Város Önkormányzat képviselő-testülete a közszolgálati tisztviselőkről szóló 2011. évi CXCIX. törvény 231. § (1) bekezdése alapján a Harkányi Polgármesteri Hivatal köztisztviselőire vonatkozó hivatásetikai alapelveket és az etikai eljárás szabályait a mellékelt Hivatásetikai Szabályzat szerint állapítja meg.

A képviselő-testület felkéri a jegyzőt, hogy gondoskodjon az elfogadott Szabályzat köztisztviselőkkel történő megismertetéséről.

Határidő: azonnal

Felelős: Jegyző

Bacsáné dr. Kajdity Petra, s.k. jegyző